Politiet jakter bensinstasjon-raner i Drammen
Politiet fikk melding om ranet av Statoil-stasjonen klokka 23.50. Raneren fikk med seg noen penger før han flyktet til fots. - Ingen ble fysisk skadd, men det var en tøff belastning for en yngre kvinne som var alene til stede da ranet skjedde. Ingen er så langt pågrepet, sier operasjonsleder Christian Gulli i Søndre Buskerud politidistrikt til NTB. Mannen beskrives som cirka 180 centimeter høy og tynn. Han hadde grå joggebukser og hadde på seg en mørk jakke med et oransje felt.
Politiet leter etter en mann som ranet en bensinstasjon på Konnerud i Drammen sent torsdag kveld.